**Дәріс №5**

**Қазақтың жалпыұлттық бағыттағы демократиялық басылымдары (1917-1918 жылдар).**

**«Ешім даласы» газеті (1913).**

**«Алаш» газеті (1916-1917), «Жас азамат» газеті (1918-1919),**

**«Абай» қоғамдық-саяси және әдеби журналы (1918).**

**«Ешім даласы» газеті**

Бұл газет 1913 жылы қыркүйек айынан бастап, екі тілде Петропавл қаласында шығып тұрды. Шағын көлемдегі газет жетісіне үш рет, «Ишимский край» газетінің баспаханасында басылды. Ғылым, өнер, ел пайдасы және т.б. мәселелер газетте жиі көтерілді.

Осылайша революцияға дейін шыққан газет-журналдардың екі түрлі саяси-идеялық бағыттарда жұмыс жасады. Оның бірі – буржуазияшыл-либералшыл, буржуазияшыл-ұлтшыл бағытта болса, екіншісі – прогресшіл, демократтық-ағартушылық бағытта жүрді.

Жиырмасыншы ғасыр басында қазақ тілінде екі жүздей ғана кітап шыққанын басында айтып өттік. Оның алпыс-жетпісі қазақтың сол кездегі ақын-жазушыларының күнделікті тақырыпқа, сол дәуір тақырыбына өздері жазған шығармалары, өлең жинақтары, дастан, поэмалары, әңгіме, романдары болды.

«Алаш» газеті - 1916 жылдың 26 қарашасынан 1917 жылдың ортасына дейін [Ташкентте](https://kk.wikipedia.org/wiki/%D0%A2%D0%B0%D1%88%D0%BA%D0%B5%D0%BD%D1%82" \o "Ташкент) шығып тұрған апталық газет. Редакторы - [Көлбай Төгісұлы](https://kk.wikipedia.org/w/index.php?title=%D0%9A%D3%A9%D0%BB%D0%B1%D0%B0%D0%B9_%D0%A2%D3%A9%D0%B3%D1%96%D1%81%D2%B1%D0%BB%D1%8B&action=edit&redlink=1" \o "Көлбай Төгісұлы (мұндай бет жоқ)), шығарушысы - [Мәриям Төгісова Қапсаламова](https://kk.wikipedia.org/w/index.php?title=%D0%9C%D3%99%D1%80%D0%B8%D1%8F%D0%BC_%D0%A2%D3%A9%D0%B3%D1%96%D1%81%D0%BE%D0%B2%D0%B0_%D2%9A%D0%B0%D0%BF%D1%81%D0%B0%D0%BB%D0%B0%D0%BC%D0%BE%D0%B2%D0%B0&action=edit&redlink=1" \o "Мәриям Төгісова Қапсаламова (мұндай бет жоқ)). 1917 жылғы 22-санынан бастап редакторы - Т.Жанбайұлы. Кейбір зерттеушілердің еңбегіне қарағанда, осы жылы күзде газет бастапқыда Омбыға, сонан соң Петропавлға көшсе де, К.Төгісұлының белсенді саясатқа кіруіне байланысты жабылып қалады.

Бұл қайраткер «Алашты» шығарып жүргенде әлі «[Үш жүз»](https://kk.wikipedia.org/wiki/%D2%AE%D1%88_%D0%B6%D2%AF%D0%B7" \o "Үш жүз) партиясын құрыса коймаған еді. Сондықтан ол басқарған басылымға Т.Жомартбайұлы, А.Мәметұлы, Ж.Сейдалин, С.Дөнентайұлы, [Ш.Айманұлы](https://kk.wikipedia.org/w/index.php?title=%D0%90%D0%B9%D0%BC%D0%B0%D0%BD%D2%B1%D0%BB%D1%8B&action=edit&redlink=1" \o "Айманұлы (мұндай бет жоқ)), Б.Күлейүлы, Б.Майлин, і.Жансүгіров, А.Баржақсин, Ж.Аймауытұлы мен М.Әуезов, Н.Құлжанова, Ж.Бабатайұлы т.б. қаламгерлер мақалаларын жариялап отырды. Мұнда XX ғасыр басындағы оянуларды сипаттайтын біршама еңбек бар. [М.Төгісова](https://kk.wikipedia.org/w/index.php?title=%D0%A2%D3%A9%D0%B3%D1%96%D1%81%D0%BE%D0%B2%D0%B0&action=edit&redlink=1" \o "Төгісова (мұндай бет жоқ)) театр туралы бірнеше мақала жазған. Саяси мәселеде К.Төгісұлы [Алаш](https://kk.wikipedia.org/wiki/%D0%90%D0%BB%D0%B0%D1%88" \o "Алаш) зиялылырымен ортақ пікірге келе алмаған. «Алаш» газеті - ұлт баспасөзінің бір ізденісі.

**«Жас азамат» - жастар ұйымының орган газеті**

Аса өміршең, әрі жүйелі Алаш идеясы мен Алаш партиясының бағдарламасы жарым-жартылай болса да жүзеге асып, елдікке деген үміт молайған Ақпан төкерісінен кейінгі кезең қазақ зиялылары үшін аса қолайлы мезгіл боп есептелді. «Теңдік, бостандық күні туды!» деп жар салып, қазақ жұртының мақсат-мүддесі үшін жан сала кірісті.

Осы орайда Алашорда үкіметі өмірге келіп, автономия алу, мемлекеттік құрлымды жүйелеу істері жүргізіле бастайды. Алдыңғы толқын ағаларына көмек беріп, қолғабыс болу, Алаш үнін жастар арасына тарату мақсатында 1918 жылдың сәуір-мамыр айларында Омбы қаласында қазақ жастарының тұңғыш құрылтайы өтеді. Осы құрылтайға қазақ жерінің түкпір-түкпіріндегі ұйымдардан өкілдер келіп қатысып, жалпы жұрттың шешімі бойынша барша ұйымдардың басын біріктіріп, бұрынғы Омбыдағы «Бірлік» ұйымының негізінде «Жас азамат» атты ұйым құрады. Құрылтайда жастар саяси-әлеуметтік мәселелермен қатар, ұлтымыздың мәдени-ағарту мәселелеріне де ерекше көңіл бөлінеді. Құрылтайда әр түрлі көзқарастар орын алады. Жалпы жастар бір жолда жиналмағандықтан, құрылтай уақыты да біразға созылады. Бұл сьезде сол кездегі қазақ қоғамы үшін аса маңызды тақырыпқа айнала бастаған «қазақ жастары кеңес үкіметін жақтай ма, жақтамай ма?» деген сауал талқыға салынады да, көпшілігі жақтамауды қолдап шығады. Арада екіұдай болғандар мен жақтаймыз дегендер де белең алады. Сонымен екі ұдай болғандар мен жақтаймыз деген топтың саны аз болса да, қазақ жастарының бірлігін көздеген ұйым лажсыздан «өзімізге тимесе, кеңес үкіметін танимыз» деген қарар шығарады. Осылайша алаш ұранды жастардың тұңғыш жалпықазақтық жастар ұйымы дүниеге келді. Ұйымның төрағалығына М.Мырзаұлы, басқарма мүшелігіне – С.Садуақасұлы, М.Сейітұлы, Г.Досымбекқызы, А.Байділдаұлы бекітілді. [18] Ұйымның үні болып «Жас азамат» деген газет шығарылмақшы болады. Газет редакторлығына Қошке Кемеңгерұлы бекітіледі. Газеттің алғашқы саны сол жылы 30 шілдеде жарық көреді.

«Жас азамат» ұйымының құрылуы мен оның жарғысы туралы Мұтар Әуезов «Абай» журналының 1918 жылғы 6- санында «Бірінші жалпы жастар съезі», «Жастар ұйымдарына ашық хат» атты қатарынан екі мақала жариялайды. Бірінші мақалада съез хабары сөз болады. Бұдан біз өзімізге керекті біраз ақпаратты ала аламыз, «Өткен майдың бесінен он үшіне шейін Омбы қаласында жалпы қазақ жастарының сьезі болды. Сьез шақырушы Омбыдағы қазақ жастарының «Бірлік» ұйымы. Съезге қазақ-қырғыз жастарының әрбір ұйымынан бір-бір өкіл шақырылып еді. Өкілін жіберген ұйым он бес болды» деген ақпараттан ұйым көлемінің шынымен де зор болғанын байқаймыз. Одан әрі: «Сьездің шақырылған себебі әр кімге мәлім. Еркіндік, жұрттық жауы большевик билігі дәуірлеп жұрттың ақ жолды қамқорын істеп келе жатқан ісінен, көздеп келе жатқан мақсатынан айырып әкеткендігі. Тұтынған жолына кедергі болып шыққан большевикке қазақ басшысы келін болып, бетін көрсетпей кете алмайды. Беті ашылып, ниеті көрінген соң большевик сиғызбады: әрбірін әр жаққа қуып, бытыратып, тоздырды. Басшының жоғын көрсетпей, жұрттық тізгінін мықты ұстап қалуға тырысу әрбір ұлттың рухы сіңген азаматтың борышы еді. Жастар әр жердегі ұйымдар арасында бұл борышын бұрын ұғып, аз қайратымен көсемдік қылған «Бірлік» ұйымы» деген ақпарат біздің жоғарыдағы сөзімізді растайды. Ал екінші мақалада жастар ұйымының съезде мақұлдаған жобасын мәлім етіп, ұйым өкілдерінің атын атайды. Мақұлданған қаулы алты баптан тұрған: «1. Қазақ-қырғыз жастарының бар ұйымдары біріксін; 2. Бар ұйымдар ортасынан бір кіндік комитет сайлансын; 3. Кіндік комитетке әрбір ұйым өзінің барлық қазынасынан 15 процент берсін; 4. Бар ұйымдарда бір-ақ программа, бір-ақ ат болсын. Бұған съездің қойған аты – «Жас азамат»; 5. «Жас азамат» атынан газет шықсын; 6. Мәтбуғат пайдасына кіндік комитетке ұйым басы 300 сомнан ақша берсін» делінген. Ал ұйым құрамына сайланған мүшелерді былай атайды: «Съез бес кісілік кіндік комитетін сайлап кетті. Бұл комитет Омбы қаласында тұрмақ. Комитетке сайланған адамдар: председатель Троицкідегі «Үміт» ұйымының өкілі Ғазиз Мурзин жолдасы Г.Досымбекова, екі мүшесі Ғабдырахман Байдильдин,  Мұратбек Сейітов,  секретарь  Смағұл Садуақасов». Біз осы ақпатаррың сенімдірек екендігін ескеріп, «Жас азама» ұйымының кіндік комитетінің төрағасы М. Мырзаұлы емес, Ғазиз (Абдулғазиз) Мурзин деп тұрақтандырамыз. Тұрсын Жұртбайдың көрсетуінше Жетісу өлкесінің қазағы, жоғары білімді, ағарту саласының қызметкері. Ал бұдан өзге басқарма мүшелері бізге өзге әдебиеттерден таныс болған соң, және біздің нысана газет болғандықтан, тақырып шақ, уақыт шектеулі болғандықтан өзге мүшелер туралы терең қаузамаймыз.

**«Абай» журналын** қазақ журналистикасында өз ізін қалдырған басылымдардың бірі деп атауға болады. Оған қарамастан, басылымның шығу тарихы, негізгі бағыты мен концепциясы жайлы іргелі ғылыми зерттеулер сирек кездеседі. «Абай» туралы біраз деректерді қазақ баспасөзін зерттеушілердің ғылыми мақалаларынан табуға болады. Алайда, «Қазақ», «Айқап», «Түркістан уәләяты газеті» сияқты іргелі басылымдарға терең зерттеу жасалып, кітап ретінде басылып шығарса, «Абай» журналына әлі күнге дейін детальді зерттеу жасалмаған.

**Шығу тарихы**

Қоғамдық-саяси және әдеби «Абай» журналын шығару жөніндегі алғашқы ұсыныс қазақ зиялы қауымы арасында 1914 жылы қабыл алынған болатын. Сол жылы ақын қазасының он жылдығына байланысты Семейде өткізілген үлкен жиылыс үстінде журнал жариялау туралы шешім бекітілген. Бірақ, бірінші дүниежүзілік соғыстың басталуы және Ресей тарапынан отарлау саясатының күшеюі сияқты себептерден журналдың алғашқы нөмірінің баспадан шығуы біраз уақытқа дейін кідіріп қалды.

Идеядан алғашқы жарияланған санға дейінгі төрт жыл уақыт ішінде қоғамда орын алған көптеген саяси, әлеуметтік өзгерістер журналдың мазмұны мен ұстанатын бағытына да сәл әсерін тигізді. Егер алғашқы жасалған ұсыныс кезінде журнал Абайды құрметтеп, атын тарих жүзінде нығайтуға, қазақ қоғамындағы жан-жақты тұлғаның шығармашылығын насихаттауға бағытталған болса, бірінші нөмірінен басылымның әлеумет, саясат, экономика сияқты да қоғамдық маңызы зор тақырыптарға назар аударатыны байқалады. Сонымен, «Абай» журналы 1918 жылдың 4 ақпанынан Алаш (қазіргі Жаңасемей) қаласынан шығып тұрады.

Журналдың негізін салушылар әрі шығарушы редакторлар болып Жүсіпбек Аймауытов пен Мұхтар Әуезов қызмет етті. Аймауытов 1914 жылы Семейдегі оқытушылар семинариясына қабылданып, оны 1918 жылы аяқтап шығады. Сол кезден Жүсіпбектің алашордашылармен қарым-қатынасы басталады. Мұхтар Әуезов болса, Ресейдегі саяси төңкерістер әсерінен Семейде «Алаш жастары» одағын құрып, түрлі үйірмелердің ашылуына себепші болады. Дәл сол уақытта Жүсіпбек Аймауытов пен Мұхтар Әуезов танысып, «Абай» журналына дейін, 1917 жылы «Алаш» газетіне бірігіп «Қазақтың өзгеше мінездері» атты мақала дайындайды.

**Мақсаты**

Журналдың қазақ демократиялық баспасөзі мен Алаш идеясын жақтағанын Тұрар Рысқұловтың деректерінен көруге болады. Рысқұлов 1926 жылғы «Из прошлого казахской интелигенции» мақаласында 1905 жылы Әлихан Бөкейханов бастаған қазақ зиялы қауымының Ресей отарлық езгісіне қарсы «Қарқаралы» петициясын қабылдап, Ресейдегі ірі саяси күштердің бірі кадет партиясының қазақ бөлімін құрғаны, кейін «Серке», «Айқап», «Қазақ» газет-журналдары арқылы халықты білім мен мәдениетке үндеп, ұлттық ой-сананы оятуға ұмтылғандығы жайында жазады.

**Семинар.**

**«Жас азамат» газетінің жарияланымдарын, «Алаш» газетінде, «Абай» қоғамдық-саяси және әдеби журналында жарық көрген Б.Майлин, Ж.Аймауытов пен М. Әуезов мақалаларын талдаңыз.**